**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 26.08.2016 г.**

**РЕШЕНИЕ № 189**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост **допълва** Годишната програма за управление и разпореждане с имоти – общинска собственост за 2016 г., раздел „3.13.2. Учредяване право на строеж, пристрояване и настрояване на нежилищни сгради” с точки „5. Едноетажна сграда за култура и изкуство със застроена площ 206 кв. м в с. Шкорпиловци с идентификатор 83404501.680.1; 6. Едноетажна масивна сграда за култура и изкуство със застроена площ 255 кв. м в с. Ново Оряхово с идентификатор 52115.501.154.1; 7. Сграда на два етажа за култура и изкуство с разгъната застроена площ 594 кв.м, находяща се в УПИ VІІ, кв. 17 по плана на с. Голица.“

**РЕШЕНИЕ № 190**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 37, ал. 6, т. 1 от Закона за общинската собственост, чл. 26, ал. 1, т. 1 от Наредба № 12 от 25 юли 2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., чл. 61, ал. 2, т. 1 от Наредбата за реда за придобиване, управление и разпореждане с общинско имущество в община Долни чифлик, **учредява безвъзмездно право на строеж** за срок от 10 години, считано от датата на подаване на заявлението за подпомагане, върху следните сгради:

2.1.Едноетажна сграда за култура и изкуство със застроена площ 206 кв. м в с. Шкорпиловци с идентификатор 83404501.680.1 в полза на **НЧ „Пробуда-1962“ с. Шкорпиловци;**

2.2.Едноетажна масивна сграда за култура и изкуство със застроена площ 255 кв. м в с. Ново Оряхово с идентификатор 52115.501.154.1 в полза на **НЧ „Елин Пелин-1941“ с. Ново Оряхово.**

2.3.Сграда на два етажа за култура и изкуство с разгъната застроена площ 594 кв.м, находяща се в УПИ VІІ, кв. 17 по регулационния план на с. Голица, община Долни чифлик, област Варна при граници за имота: двуетажна сграда; УПИ VІІ; сграда (кухненски блок със столова) в полза на **НЧ „Христо Ботев-1928“ с. Голица**.

**РЕШЕНИЕ № 191**

На основание чл. 21, ал. 1, т.6 от ЗМСМА и чл.3 от ПРНОЕФП Общинският съвет град Долни чифлик отпуска материална помощ през зимния период на ветераните от войните в размер на 500 / петстотин лева / за осигуряване на 5 м3 дърва за огрев, които да се закупят, съгласно приложения списък към докладната записка.

**РЕШЕНИЕ № 192**

На основание чл. 21, ал. 2 във връзка с чл. 21, ал.1 т. 23 от Закона за местното самоуправление и местната администрация

1. подкрепя установяването на преки приятелски връзки с община Изабелин, Република Полша,

2. одобрява проекта за рамков договор за сътрудничество, съгласно приложението към докладната записка и

3. възлага на кмета на община Долни чифлик съвместно с кмета на община Изабелин да подготви и предложи за одобрение и подписване проект за споразумение на сътрудничество в съответствие с рамковия договор между Долни чифлик и Изабелин.